Κανονισμός (ΕΚ) αριθ. 593/2004 της Επιτροπής

της 30ής Μαρτίου 2004

για το άνοιγμα και τον τρόπο διαχείρισης των δασμολογικών ποσοστώσεων στον τομέα των αυγών και των ωαλβουμινών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα των αυγών(1), όπως τροποποιήθηκε τελευταία από τον κανονισμό (ΕΚ) αριθ. 493/2002 της Επιτροπής(2), και ιδίως το άρθρο 3 παράγραφος 2, το άρθρο 6 παράγραφος 1 και το άρθρο 15,

τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωαλβουμίνη και τη γαλακτοαλβουμίνη(3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής(4), και ιδίως το άρθρο 2 παράγραφος 2, το άρθρο 4 παράγραφος 1 και το άρθρο 10,

Εκτιμώντας τα ακόλουθα:

(1) Ο κανονισμός (ΕΚ) αριθ. 1474/95 της Επιτροπής, της 28ης Ιουνίου 1995, για το άνοιγμα και τον τρόπο διαχείρισης των δασμολογικών ποσοστώσεων στον τομέα των αυγών και των ωαλβουμινών(5) έχει επανειλημμένα τροποποιηθεί κατά τρόπο ουσιαστικό(6). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.

(2) Στο πλαίσιο του Παγκόσμιου Οργανισμού Εμπορίου, η Κοινότητα δεσμεύτηκε να ανοίξει δασμολογικές παραχωρήσεις για ορισμένα προϊόντα στον τομέα των αυγών και των ωαλβουμινών. Χρειάζεται, επομένως, να καθορισθούν οι λεπτομέρειες εφαρμογής για τις ποσοστώσεις αυτές.

(3) Η διαχείριση του καθεστώτος πρέπει να βασίζεται σε πιστοποιητικά εισαγωγής. Για το σκοπό αυτό, θα πρέπει να προσδιοριστούν ιδίως οι λεπτομέρειες υποβολής των αιτήσεων και τα στοιχεία τα οποία θα πρέπει να περιλαμβάνονται στις αιτήσεις αυτές και τα πιστοποιητικά, κατά παρέκκλιση από το άρθρο 8 του κανονισμού (ΕΚ) αριθ. 1291/2000 της Επιτροπής, της 9ης Ιουνίου 2000, για τις κοινές λεπτομέρειες εφαρμογής του καθεστώτος των πιστοποιητικών κατά την εισαγωγή, την εξαγωγή και τον προκαθορισμό για τα γεωργικά προϊόντα(7), όπως τροποποιήθηκε τελευταία από τον κανονισμό (ΕΚ) αριθ. 325/2003(8). Θα πρέπει, επιπλέον, να εκδίδονται τα πιστοποιητικά μετά από μια περίοδο μελέτης και εφαρμόζοντας ενδεχομένως ένα ενιαίο εκατοστιαίο ποσοστό αποδοχής. Προς το συμφέρον όλων των συναλλασσομένων, θα πρέπει να προβλεφθεί η δυνατότητα απόσυρσης της υποβληθείσας αιτήσεως πιστοποιητικού, μετά τον καθορισμό του συντελεστή αποδοχής.

(4) Για να διασφαλιστεί η ομαλή ροή των εισαγωγών, απαιτείται να προβλεφθεί η βαθμιαία διεξαγωγή των εισαγωγών των προβλεπομένων στο παράρτημα Ι του παρόντος κανονισμού ποσοτήτων σε διάστημα ενός έτους.

(5) Για να διασφαλιστεί η αποτελεσματική διαχείριση του καθεστώτος θα πρέπει να καθοριστεί σε 20 ευρώ ανά 100 χιλιόγραμμα (ισοδύναμο αυγών με κέλυφος) το ποσό της εγγύησης της σχετικής με τα πιστοποιητικά εισαγωγής στο πλαίσιο του εν λόγω καθεστώτος.

(6) Για τη διασφάλιση της ομαλής λειτουργίας του καθεστώτος, και ιδίως για την αποφυγή του ενδεχόμενου κερδοσκοπίας, το οποίο ενέχει ο τομέας των αυγών και της ωαλβουμίνης, θα πρέπει να υπαχθεί η πρόσβαση των συναλλασσομένων στο καθεστώς σε ορισμένους συγκεκριμένους όρους, στόχος των οποίων είναι η διασφάλιση της σοβαρότητας των δραστηριοτήτων τους στον τομέα αυτό.

(7) Εφιστάται η προσοχή των συναλλασσομένων στο γεγονός ότι τα πιστοποιητικά μπορούν να χρησιμοποιηθούν μόνον για προϊόντα τα οποία πληρούν τις απαιτήσεις όλων των κτηνιατρικών διατάξεων οι οποίες ισχύουν στην Κοινότητα.

(8) Για να εξασφαλιστεί η ορθή διαχείριση των καθεστώτων εισαγωγής, η Επιτροπή πρέπει να έχει στη διάθεσή της ακριβείς πληροφορίες εκ μέρους των κρατών μελών σχετικά με τις ποσότητες που έχουν πράγματι εισαχθεί. Για λόγους σαφήνειας, πρέπει να χρησιμοποιείται ένα ενιαίο υπόδειγμα από τα κράτη μέλη για τις ανακοινώσεις των ποσοτήτων στην Επιτροπή.

(9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι δασμολογικές ποσοστώσεις κατά την εισαγωγή που αναφέρονται στο παράρτημα Ι ανοίγονται ετησίως για την περίοδο από την 1η Ιουλίου έως τις 30 Ιουνίου, για τις ομάδες προϊόντων και σύμφωνα με τους όρους που προβλέπονται σ' αυτό.

Άρθρο 2

Οι ποσοστώσεις που αναφέρονται στο άρθρο 1 κατανέμονται ως εξής:

Για την ομάδα Ε1:

- 20 % κατά την περίοδο από την 1η Ιουλίου έως τις 30 Σεπτεμβρίου,

- 30 % κατά την περίοδο από την 1η Οκτωβρίου έως τις 31 Δεκεμβρίου,

- 30 % κατά την περίοδο από την 1η Ιανουαρίου έως τις 31 Μαρτίου,

- 20 % κατά την περίοδο από την 1η Απριλίου έως τις 30 Ιουνίου.

Για τις ομάδες Ε2 και Ε3:

- 25 % κατά την περίοδο από την 1η Ιουλίου έως τις 30 Σεπτεμβρίου,

- 25 % κατά την περίοδο από την 1η Οκτωβρίου έως τις 31 Δεκεμβρίου,

- 25 % κατά την περίοδο από την 1η Ιανουαρίου έως τις 31 Μαρτίου,

- 25 % κατά την περίοδο από την 1η Απριλίου έως τις 30 Ιουνίου.

Άρθρο 3

Οιαδήποτε εισαγωγή στην Κοινότητα, στο πλαίσιο των ποσοστώσεων που αναφέρονται στο άρθρο 1, υπάγεται στην προσκόμιση πιστοποιητικού εισαγωγής.

Άρθρο 4

Τα πιστοποιητικά εισαγωγής που αναφέρονται στο άρθρο 3 διέπονται από τις ακόλουθες διατάξεις:

α) ο αιτών πιστοποιητικό εισαγωγής είναι φυσικό ή νομικό πρόσωπο το οποίο, κατά το χρόνο υποβολής της αίτησης, μπορεί να αποδείξει, ανταποκρινόμενο στις απαιτήσεις των αρμοδίων αρχών των κρατών μελών, ότι έχει εισαγάγει τουλάχιστον 50 τόνους (ισοδύναμο αυγών με κέλυφος) προϊόντων τα οποία υπόκεινται στους κανονισμούς (ΕΟΚ) αριθ. 2771/75 (εκτός των αυγών προς επώαση) και (ΕΟΚ) αριθ. 2783/75, κατά τη διάρκεια εκάστου εκ των δύο ημερολογιακών ετών που προηγούνται του έτους υποβολής των αιτήσεων πιστοποιητικών ή, ότι έχει την έγκριση των αρμοδίων αρχών για την επεξεργασία προϊόντων αυγών του άρθρου 6 παράγραφος 1 της οδηγίας 89/437/ΕΟΚ του Συμβουλίου(9). Ωστόσο, ο λιανοπωλητής ή ο εστιάτορας ο οποίος πωλεί τα προϊόντα αυτά στον τελικό καταναλωτή δεν δύναται να υπαχθεί στο εν λόγω καθεστώς·

β) η αίτηση πιστοποιητικού περιλαμβάνει έναν μόνον από τους αριθμούς των ομάδων που προσδιορίζονται στο παράρτημα Ι. Δύναται να αφορά διάφορα προϊόντα υπαγόμενα σε διαφορετικούς κωδικούς ΣΟ και προερχόμενα από μία μόνο χώρα. Σε αυτή την περίπτωση, πρέπει να γράφονται όλοι οι κωδικοί ΣΟ και η περιγραφή τους στα τετραγωνίδια 16 και 15, αντιστοίχως. Όσον αφορά τις ομάδες Ε2 και Ε3, η συνολική ποσότητα πρέπει να μετατρέπεται σε ισοδύναμο αυγών με κέλυφος.

Η αίτηση πιστοποιητικού αφορά τουλάχιστον έναν τόνο και, το πολύ, το 10 % της διαθέσιμης ποσότητας για την εν λόγω ομάδα και να υποβάλεται κατά την περίοδο που ορίζεται στο άρθρο 2·

γ) η αίτηση πιστοποιητικού και το πιστοποιητικό εισαγωγής περιλαμβάνουν, στη θέση 8, τη μνεία της χώρας καταγωγής·

δ) η αίτηση πιστοποιητικού και το πιστοποιητικό περιλαμβάνουν στο τετραγωνίδιο 20, την ακόλουθη μνεία σε μια από τις γλώσσες της Κοινότητας:

Reglamento (CE) n° 593/2004

Forordning (EF) nr. 593/2004

Verordnung (EG) Nr. 593/2004

Κανονισμός (ΕΚ) αριθ. 593/2004

Regulation (EC) No 593/2004

Règlement (CE) n° 593/2004

Regolamento (CE) n. 593/2004

Verordening (EG) nr. 593/2004

Regulamento (CE) n.o 593/2004

Asetus (EY) N:o 593/2004

Förordning (EG) nr 593/2004

ε) το πιστοποιητικό περιέχει, στο τετραγωνίδιο 24, την ακόλουθη μνεία σε μια από τις γλώσσες της Κοινότητας:

Reducción del derecho del AAC conforme a lo establecido en el Reglamento (CE) n° 593/2004

Reduktion i toldsatsen i henhold til forordning (EF) nr. 593/2004

Ermäßigung des Zollsatzes gemäß Verordnung (EG) Nr. 593/2004

Μείωση του δασμού του ΚΔ, όπως προβλέπεται στον κανονισμό (ΕΚ) αριθ. 593/2004

Reduction of CCT duty pursuant to Regulation (EC) No 593/2004

Réduction du droit du tarif douanier commun comme prévu au règlement (CE) n° 593/2004

Riduzione del dazio TDC come prevede il regolamento (CE) n. 593/2004

Verlaging van het GDT-recht op grond van Verordening (EG) nr. 593/2004

Redução do direito da PAC previsto no Regulamento (CE) n.o 593/2004

Yhteisön yhteisen tullitariffin maksua alennettu seuraavan mukaisesti: Asetus (EY) N:o 593/2004

Reduktion av Gemensamma tulltaxans tariffer enligt förordning (EG) nr 593/2004.

Άρθρο 5

1. Η αίτηση πιστοποιητικού δύναται να υποβάλλεται μόνο κατά τη διάρκεια των επτά πρώτων ημερών του μήνα που προηγείται κάθε περιόδου που ορίζεται στο άρθρο 2.

2. Η αίτηση για την έκδοση πιστοποιητικού υποβάλλεται στην αρμόδια αρχή του κράτους μέλους όπου ο αιτών είναι εγκατεστημένος ή έχει την έδρα του. Γίνεται αποδεκτή μόνον εφόσον ο αιτών δηλώσει γραπτώς ότι δεν έχει υποβάλει και αναλαμβάνει την υποχρέωση να μην υποβάλει, για την τρέχουσα περίοδο, άλλες αιτήσεις οι οποίες να αφορούν προϊόντα της ίδιας ομάδας.

Εάν ο αιτών υποβάλει περισσότερες από μία αιτήσεις για προϊόντα της ίδιας ομάδας, δεν γίνεται αποδεκτή καμία αίτηση.

Ωστόσο, κάθε αιτών μπορεί να υποβάλει περισσότερες από μία αιτήσεις για πιστοποιητικό εισαγωγής για προϊόντα τα οποία υπάγονται σε ένα μόνον αριθμό ομάδας εφόσον τα προϊόντα αυτά κατάγονται από διαφορετικές χώρες. Διαφορετικές αιτήσεις για κάθε χώρα καταγωγής υποβάλλονται ταυτόχρονα στην αρμόδια αρχή του κράτους μέλους. Θεωρούνται, όσον αφορά το ανώτατο όριο που αναφέρεται στο άρθρο 4 στοιχείο β) και για την εφαρμογή του κανόνα ο οποίος αναφέρεται στο δεύτερο εδάφιο, ως μία μόνον αίτηση.

3. Οι αιτήσεις πιστοποιητικών εισαγωγής για όλα τα προϊόντα τα οποία αναφέρονται στο άρθρο 1 συνοδεύονται από τη σύσταση εγγύησης ύψους 20 ευρώ ανά 100 χιλιόγραμμα ισοδυνάμου αυγών με κέλυφος.

4. Τα κράτη μέλη κοινοποιούν στην Επιτροπή, την πέμπτη εργάσιμη ημέρα που ακολουθεί την ημέρα του τέλους της περιόδου υποβολής των αιτήσεων, τις αιτήσεις οι οποίες υποβλήθηκαν για καθένα από τα προϊόντα της εν λόγω ομάδας. Η κοινοποίηση αυτή περιλαμβάνει τον πίνακα των αιτούντων και έναν πίνακα των ποσοτήτων που ζητήθηκαν για την ομάδα.

Όλες οι κοινοποιήσεις, συμπεριλαμβανομένων και των κοινοποιήσεων που φέρουν την ένδειξη "ουδέν" πραγματοποιούνται με τηλεομοιοτυπία ή τηλεαντίγραφο, την καθορισμένη εργάσιμη ημέρα, σύμφωνα με το πρότυπο το οποίο περιλαμβάνει το παράρτημα ΙΙ, εάν καμία αίτηση δεν έχει υποβληθεί ή, σύμφωνα με τα πρότυπα που περιλαμβάνονται στα παραρτήματα ΙΙ και ΙΙΙ, εφόσον έχουν υποβληθεί αιτήσεις.

5. Η Επιτροπή αποφασίζει, το συντομότερο δυνατό, σε ποιο βαθμό μπορεί να ανταποκριθεί στις αιτήσεις που αναφέρονται στο άρθρο 4.

Εάν οι αιτήσεις για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα ενιαίο εκατοστιαίο ποσοστό αποδοχής των ζητουμένων ποσοτήτων. Στην περίπτωση κατά την οποία το ποσοστό αυτό είναι κατώτερο από 5 %, η Επιτροπή δύναται να μην ανταποκριθεί στις αιτήσεις και να αποδεσμεύσει τις εγγυήσεις αμέσως.

Ο συναλλασσόμενος μπορεί να αποσύρει την αίτησή του εντός των δέκα εργάσιμων ημερών που ακολουθούν τη δημοσίευση του ενιαίου ποσοστού αποδοχής στην Επίσημη Εφημερίδα της Ευρωπαϊκής Ένωσης, εάν η εφαρμογή του ποσοστού αυτού έχει ως συνέπεια τον καθορισμό ποσότητας κατώτερης από 20 τόνους (ισοδύναμο αυγών με κέλυφος). Τα κράτη μέλη ενημερώνουν σχετικά την Επιτροπή εντός πέντε εργάσιμων ημερών που ακολουθούν την απόσυρση της αιτήσεως και απελευθερώνουν την εγγύηση αμέσως.

Η Επιτροπή προσδιορίζει το υπόλοιπο της ποσότητας το οποίο προστίθεται στη διαθέσιμη ποσότητα της περιόδου τριών μηνών που ακολουθεί την ετήσια περίοδο που έχει ορισθεί για τις ποσοστώσεις, η οποία ορίζεται στο άρθρο 1.

6. Τα πιστοποιητικά εκδίδονται το συντομότερο δυνατόν από τη λήψη απόφασης της Επιτροπής.

7. Τα πιστοποιητικά μπορούν να χρησιμοποιηθούν μόνο για προϊόντα τα οποία πληρούν τις απαιτήσεις όλων των κτηνιατρικών διατάξεων οι οποίες ισχύουν στην Κοινότητα.

8. Τα κράτη μέλη ανακοινώνουν στην Επιτροπή, πριν από το τέλος του τέταρτου μήνα που έπεται κάθε ετήσιας περιόδου που αναφέρεται στο άρθρο 1, το συνολικό όγκο των εισαγωγών που πραγματοποιήθηκαν για καθεμία από τις ομάδες δυνάμει του παρόντος κανονισμού κατά τη διάρκεια αυτής της περιόδου.

Όλες οι ανακοινώσεις, συμπεριλαμβανομένων των ανακοινώσεων "ουδεμία", πραγματοποιούνται σύμφωνα με το υπόδειγμα του παραρτήματος ΙV.

Άρθρο 6

Για την εφαρμογή του άρθρου 23 παράγραφος 2 του κανονισμού (ΕΚ) αριθ. 1291/2000, η ισχύς των πιστοποιητικών εισαγωγής ορίζεται σε 150 ημέρες από την ημέρα της πραγματικής εκδόσεώς τους, χωρίς ωστόσο να μπορούν να υπερβούν το τέλος της περιόδου που καθορίζεται στο άρθρο 1.

Τα πιστοποιητικά εισαγωγής που εκδίδονται δυνάμει του παρόντος κανονισμού δεν είναι μεταβιβάσιμα.

Άρθρο 7

Εφαρμόζονται οι διατάξεις του κανονισμού (ΕΚ) αριθ. 1291/2000 με την επιφύλαξη των διατάξεων του παρόντος κανονισμού.

Ωστόσο, κατά παρέκκλιση από το άρθρο 8 παράγραφος 4 του εν λόγω κανονισμού, η εισαγόμενη δυνάμει του παρόντος κανονισμού ποσότητα δεν δύναται να υπερβαίνει εκείνη η οποία αναφέρεται στα τετραγωνίδια 17 και 18 του πιστοποιητικού εισαγωγής. Για το λόγο αυτό εγγράφεται στο τετραγωνίδιο 19 του εν λόγω πιστοποιητικού ο αριθμός "0".

Άρθρο 8

Ο κανονισμός (EK) αριθ. 1474/95 καταργείται.

Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχίας που εμφαίνεται στο παράρτημα VΙ.

Άρθρο 9

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 2004.

Για την Επιτροπή

Franz Fischler

Μέλος της Επιτροπής

(1) ΕΕ L 282 της 1.11.1975, σ. 49.

(2) ΕΕ L 77 της 20.3.2002, σ. 7.

(3) ΕΕ L 282 της 1.11.1975, σ. 104.

(4) ΕΕ L 305 της 19.12.1995, σ. 49.

(5) ΕΕ L 145 της 29.6.1995, σ. 19.

(6) Βλέπε παράρτημα V.

(7) ΕΕ L 152 της 24.6.2000, σ. 1.

(8) ΕΕ L 47 της 21.2.2003, σ. 21.

(9) ΕΕ L 212 της 22.7.1989, σ. 87.

ΠΑΡΑΡΤΗΜΑ I

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

>PIC FILE= "L_2004094EL.001303.TIF">

ΠΑΡΑΡΤΗΜΑ III

>PIC FILE= "L_2004094EL.001402.TIF">

ΠΑΡΑΡΤΗΜΑ IV

>PIC FILE= "L_2004094EL.001502.TIF">

ΠΑΡΑΡΤΗΜΑ V

Καταργούμενος κανονισμός με τις διαδοχικές τροποποιήσεις του

>ΘΕΣΗ ΠΙΝΑΚΑ>

ΠΑΡΑΡΤΗΜΑ VI

Πίνακας αντιστοιχίας

>ΘΕΣΗ ΠΙΝΑΚΑ>